  Виталий Пронин Атыкай музъемез утисьлэн но Нылкышноослэн калыккуспо нуналъёссылы сӥзьыса, «Мынам Удмуртие» ТРК но «Удмурт дунне» газет тужгес йӧно, синмаськымон, данъяськымон удмурт воргоронъёсты но нылкышноосты бырйыны ӵекто. Со понна кылзӥсьёсмес но лыдӟисьёсмес куриськом малпанъёссэс вераны. Кинэ тодмо адямиос пӧлысь (артистъёс, политикъёс, ужбергатӥсьёс, гожъясьёс, тодосчиос, спортсменъёс но мукет) та номинациосъя висъясалды (нимаз воргоронъёс но нылкышноос пӧлысь): Чебер, Визьмо, Усто, Чупрес, Шоголь. Малпанъёсты вераны луоз (3412) 73-33-42, 8-951-195-37-65 телефонъёсъя жингыртыса («Удмурт дунне» газетлэн редакциез), 1800 номере СМС ивортон лэзьыса (ивортонэз кутсконо ФМ букваос бордысен), АСК пыр 364-833-833, почта пыр гожтэт лэзьыса: Ижкар, Песочной урам, 9, «Мынам Удмуртие» телекомпания, озьы ик «ВКонтакте» вотэсбамысь «Иворъёс», «Удмурт дунне» группаосын.  Теги: конкурс МынамУдмуртие удмуртдунне  